Furnicuță si Berbecul

Eeeei, drăguților. Veste-poveste, ca inainte mult mai este. Deși nici nu am început povestea.

Era odata un cioban. Un cioban care avea 800 de oi. Voi știți ce înseamnă să ai 800 de oi? Înseamnă foarte multe oi. Și la un numar atat de mare de oi, ce-ți trebuie la stână?

Cred că mai mulți căței.

Cred ca vreo 100 de căței. Pentru că toți cățeii de la stână te ajută. Împing oile acolo unde vrei tu să meargă. Plus că le apără de lupi, de urși și de alte lighioane din pădure. Și ciobanul ăsta, într-adevăr avea cam 100 de căței. Și dintr-ăștia 100 de căței, nu știa decât el, nimeni altcineva din lume nu stia ca un singur catel, unul anume, era special. De ce era special?

Pentru ca vorbea. Era singurul Caine care vorbea. S-a speriat si ciobanul in prima zi cand i-a vorbit Cainele. Dar dupa aia s-a obisnuit cu el si ii era de mare ajutor la stana. Pentru ca ii spunea: Stapane, sa stii ca azi noapte un urs a dat tarcoale stanii.

Ciobanul: Poftim?

Cainele a continuat: Și puturosii astia, pentru ca le-ai dat mult de mancare, au dormit. Nici nu s-au sinchisit. Unul singur, uite ala mic de acolo, care n-a apucat mancare, ala a inceput sa latre si i-a trezit pe toti. Si cand s-au repezit toti pe urs, a plecat ursul, a fugit in padure val-vartej.

Ciobanul: Ahaaa, iti multumesc, Cainele meu credincios!

Și a doua seara, ce credeți că a facut ciobanul? A taiat porția cainilor. Le-a dat doar jumatate din mancare. Ce credeti voi ca mananca la stana cainii?

Mananca zer cu mamaliga. Zerul este zeama in care sta branza.

Cainilor, pentru ca au mancat putin, toata noaptea le-au ghiorait mațele si au stat jumatate treji. Si cand au venit lupii in seara aia, cainii nu mancasera bine si au vrut sa atace haita, cainii erau aproape treji. Si s-au repezit odata 100 de caini pe haita de lupi, ca mai mai daca a mai scapat vreun lup.

Eeei, și Cainele asta intr-o zi a venit la cioban si i-a spus: Stapane, sa stii ca aseara s-a intamplat ceva nemaipomenit.

Ciobanul: Ce s-a intamplat?

Cainele: Din padure a venit un Berbec de aur si s-a dus direct la o anumita oaie. Dar nu mai stiu care. Si a stat cu ea toata noaptea. Si maaare minune daca nu o sa se nasca un Miel de aur.

Ciobanul a zis: Ce-o mai fi si asta? Vai, dar nu am auzit niciodata de asa ceva. Iti multumesc.

Eeei, si nu zici ca dupa doua luni intr-o dimineata, o oaie a fatat un Miel care era cu totul si cu totul din lana de aur. Si stralucea de-ti lua ochii. Si ciobanul nici nu putea sa se uite la el. Si asa drag ii era de el, incat a luat-o si pe oaie si pe el și i-a tinut intr-un tarc separat.

De ce? Ca nu cumva sa se amestece cu ceilalti si sa ii piarda. Si le aducea mancare si le aducea tot ce voiau ei, numai acolo in tarcul ala, si l-a pus si pe Cainele asta care vorbea sa ii pazeasca, ca nu cumva Mielul de aur sa pateasca ceva. Si s-a dus vestea ca ciobanul are un Miel cu lana de aur. Si a ajuns vestea paaaana la Împarat. Care Împarat, cand a auzit asa ceva...

Desigur, vorbim de Împaratul Mov. Cand a auzit asa ceva, Imparatul a zis: Trebuie neaparat sa vad asa ceva. Duceti-ma imediat la stana ciobanului.

Cand a ajuns la stana, Împaratul s-a trezit cu un dulau mare care venea spre el. Si imparatul se astepta sa il latre, cum latra orice caine. Dar Cainele a zis: Cine ești tu și ce cauti aici? Pleacă imediat ca acum ma înfig in tine!

Împăratul inlemni. Că nu mai pomenise nici măcar un caine care sa latre în preajma Sa, daramite unul care sa vorbească, și încă așa nerespectuos.

Împaratul porni a se răsti și el: Sunt Împaratul Regatului. Tu cine esti?

Cainele nu se lăsă impresionat și continua în același fel: Eu sunt Cainele care apără aceasta stana si n-ai ce sa cauti aici. Pleaca de aici, ca acum ma infig in tine.

Și începu să mârâie.

Dar ciobanul auzi acest mârâit de luptă și ieși să vadă ce se întâmplă. Când a vazut ca este chiar Împaratul, i-a spus Cainelui: Lasa-l sa intre, ca este Împaratul, este cel mai mare din imparatie, din toata tara. Lasa-l sa intre!

Imparatul a intrat si i-a spus: Mai, ciobane, am auzit ca ai un Miel cu lâna de aur. Tare as vrea sa-l vad si sa ii mangai un pic blănița.

Ciobanul: Daaa, bineinteles, Împarate, poftim! Poftiti pe aici!

Si l-a dus pe Imparat la tarcul unde era Mielul. Mielul, nu ca se facuse mare si frumos, stralucea intr-un fel incat iti lua ochii! Nu puteai sa te uiti la el, asa de stralucitor era. Si avea o blanita moale si matasoasa si din aur toata.

Si Imparatul, cand a bagat mana in lana lui si l-a mangaiat, nu s-a mai putut opri din mangaiat. Si l-a mangaiat, si l-a mangaiat pana i-a spus ciobanului: Ciobanule, vreau neaparat Mielul asta la Palat sa fie cu mine in fiecare zi si in fiecare zi sa mangai lanita asta. Si iti voi da orice imi vei cere. Pana la jumatate din Împaratia mea.

Ciobanul a zis atunci: Luminate Împarate, eu sunt om simplu si n-as sti ce sa fac cu jumatate din Împaratie. Dar daca vrei sa-mi dai ceva, te rog da-mi multe, multe pășuni. Ca sa pot sa-mi duc oile peste tot. Pentru ca astea, aproape mi-au mancat si urechile. Si nu mai am ce sa le mai dau de mancare.

Împaratul, atunci a zis: Bine, ciobanule, din acest moment ai voie sa te duci cu oile peste tot prin Împaratia mea. Nu conteaza ca-i la munte, ca-i la vale, ca-i la deal, pentru ca mi-ai daruit acest Miel minunat, ai voie sa mergi cu oile peste tot si sa manance iarba din tot Regatul meu.

Ciobanul a fost foarte bucuros si i-a dat Mielul. Care nu mai era Miel, era deja cam Berbec. Era baiat. Facuse si niste coarne rasucite. Si era cam mare.

Cand a ajuns la Palat, Berbecului nu prea i-a convenit noul loc. Si a inceput sa impunga cu coarnele. Ba pe slujitori, ba in usi, ba in pereti. Pana cand l-a impuns si pe Împarat. Cand a vazut Imparatul una ca asta a zis: Luati acest animal si bagati-l in cusca. Intr-un țarc. Ce e ăla țarc? O curticică, unde oamenii țin separate animale, găini, chiar și bebeluși de care trebuie să se îngrijească mai atent. Maaama, nu mai putea de nervi Berbecul. Si se izbea de toti peretii. Imparatul atunci nu l-a mai bagat in seama, nu i-a mai placut de el. Pentru ca era foarte agresiv. Si si-a vazut de treaba. Nu prea se mai ducea la Berbec.

Dar într-o zi, si-a adus aminte de Berbec Împaratul. Și a zis: Ia prindeti-l mai oameni buni, si tundeti-i lana, sa vedem ce putem sa facem din ea. Si i-a tuns lana berbecului si a iesit un fir de aur din el... Si au facut niste femei din regat Împaratului o camasa din aur, cum nu mai avea nimeni pana atunci.

Atunci, Împaratul a zis: Woooow! Asa ceva nu cred ca mai exista pe fata pamantului! Asteptati, va rog, să mai creasca lâna pe berbec, ca sa imi faceti si pantaloni de aur. Dar bineinteles ca nu s-a intamplat asta, pentru că, intr-o dimineață, cand s-a trezit, ce credeti?

Berbecul - ia-l de unde nu-i.

Si l-a cautat Împaratul, si l-au cautat slujitorii, si l-au... Au spus: Cine l-a luat din tarc? Țarcul era intact. Nu se rupsese nici macar o scandura din gard. Pfff…

Vazând ca nu poate sa il gaseasca, Împaratul a spus: Ciiine va gasi berbecul...

Va primii... Va primiii….Va primi in dar camasa mea de aur. Facuta din lâna Berbecului. Si va mai primi si niste pantaloni din aur facuti tot din lana Berbecului. Pentru ca daca Berbecul va ajunge inapoi la mine, eu voi avea rabdare, sa mai faca lana si voi face alta camașă si alți pantaloni.

Cand au auzit asa, au inceput foarte multi oameni sa il caute pe Berbec, dar degeaba.

Era timpul să apeleze la Furnicuță!

Furnicuță, acel băiat harnic din Împărăție, care ajuta pe toată lumea, oricâtă treabă avea și el. Îi spunea câte-un om: Furnicuță, mă ajuți să-mi sparg lemnele? Cum să nu! răspundea Furnicuță și deja jumătate de car de lemne era descărcat și el spărgea lemne cu o viteză incredibilă. Furnicuță, mă ajuți să curăț buruienile? Desigur, răspudea voios băiatul și curăța tot în grădina omului.

Dar ce facea Furnicuta in timpul asta?

Pe Youtube se uita Furnicutza? Hihi! Nu, Furnicuță, in vremea asta, tocmai construia o casa. Ajuta un taran sa construiasca o casă. Si ghici ce facea, construia cosul prin care iesea fumul. Si era sus in varful casei si punea caramida peste caramida, să faca cosul. Cand, de acolo, de sus, a auzit pe cineva pe drum care striga cat il tineau puterile:

- A disparut Berbecul de aur al Împaratului! Cine voieste, cine se tocmeste sa-l gaseasca, va primi in dar o camașă de aur si niște pantaloni țesuți cu fir de aur! Va straluci mai tare decat orice împarat din lume! Cine va aduce Împaratului înapoi acest Berbec, va primi in dar aceste obiecte!

Furnicuță a stat si s-a gandit si a zis: Mai sa fie, dar eu camasa de aur n-am si nici pantaloni de aur. A coborât de pa casa, s-a dus la acel vestitor, a aflat care e treaba si a zis: Bine, am să găsesc acest Berbec.

Dar, stai, vestitorule, de unde a apărut,unde a crescut acest Berbec?

Si omul i-a spus: de la stana ciobanului, care are un Caine vorbitor …La La La La… toata povestea.

Furnicuță, cum îi era obiceiul când pleca într=o misiune importantă, fluieră tare: Pfiui! – și, ca de obicei, a venit o mârțoagă spre el. I-a dat o tavă cu jăratic, să manânce. Și dupa ce a mâncat jar, s-a transformat intr-un Cal uriaș, cu aripi lungi, Murgul lui fermecat, care zbura până în înaltul cerului și vorbea exact ca oamenii și-l ajuta în toate acțiunile lui.

Brrrr. Porunceste, Stapane!

Furnicuță, pentru ca era deștept, nu era un tantalau, a făcut imediat o legătură, și i-a zis: Măi, Murgule, ia sa-mi spui tu mie, ce Câine vorbitor cunoști? Așa ca tine.

Murgul zise: Aaaa,știu unul, care e chiar frate-meu.

Furnicuță sări uimit: Poftim? Cum e frate-tau??!

Murgul: Pai da, e fratele meu. Pe mine m-a transformat in Cal si pe frati-miu l-a transformat in Caine.

Cine?

Vrajitoarea aia cea rea, cand eram mici, mai spuse Calul, melancholic.

Furnicuță: Ahaaa, pai si Frate-tau unde este?

Murgul: Este la stana. La stana ciobanului aluia vrednic, care are 800 de oi. Este singurul cioban care are 800 de oi. Si daca n-ar fi frati-miu, n-ar mai avea 800. Se mai gândi puțin: Poate n-avea nici 100, daca nu era el.

Furnicuță, atunci, încălecă pe șa: Hai la el!

Si s-a urcat pe spinarea Calului, asa cum noi ne-am urcat pe spinarea cailor cand ne-am dus in plimbare, si-au ajuns cat ai zice “pește” la stâna. Acolo l-a chemat pe frati-su si s-a bucurat foarte mult Cainele cand l-a vazut pe Murg.

Și au stat de vorba toti trei si Cainele le-a spus despre Berbecul ala care a venit din padure. Si a zis: mai, nu e lucru curat cu Berbecul asta. Si de ce s-a dus exact la oaia aia? Si atunci Cainele a spus: Eu nu i-am spus tot ciobanului, ca nu era Berbec. Pana sa intre in turma, era un om. S-a dat de trei ori peste cap si s-a transformat in Berbec.

Furnicuță vru să afle mai mult: Aha, si cum arata omul asta?

Cainele se puse picior peste picior și rosti cu siguranță: Pai cum s-arate, stiu foarte bine cum arată. Și știi și tu, frate. Este ucenicul Vrajitoarei care ne-a transformat pe noi in Cal si in Catel vorbitori.

Furnicuță se ridică hotărât: Aaah, deci așaaaa! Si sunt convins ca tot el a furat Berbecul, și dacă ne ducem dupa el, dupa Berbec, o sa ne transforme in altceva, cine stie, in gandaci sau in magari.

Cainele și Murgul așteptau nedumeriți: Pai si atunci cum sa facem?

Furnicuță le zise: Am eu un plan. Mergem pana acolo si ma lasati pe mine sa intru.

Cainele: Nuuu, ca cine stie in ce te transforma si pe tine!

Furnicuta: Mie nu mi-e frica.

Si exact asa au facut. S-au dus pana la casa Vrajitoarei careîi tranformase in Cal si in Catel si a ramas doar Furnicuta, iar Calul si Catelul au plecat.

Furnicuță, pentru ca era băiat istet, nu a intrat in casa. s-a uns cu miere de albine pe tot corpul si s-a tavalit prin frunze. Si cum arata acuma? Ca un morman de frunze. Si, ca sa nu fie de recunoscut, si-a luat si un tufis si l-a pus deasupra capului si s-a asezat in fata usii Vrajitoarei. Care dimineata a iesit si a zis: Ce-o mai fi si cu tufisul asta, de unde a aparut? A crescut asa peste noapte? Hm, ce enervant! Ia veniti mai incoace si mutati tufisul asta de aici! a dat ordin slujitorilor ei si a plecat. Slujitorii, care erau niste puturosi, s-au trezit greu, au iesit afara, s-au intins, si cum iesea cate unul, Furnicuță zbang, ți dădea o tigaie încp, il lua, il lega si il baga sub frunze. Cum mai iesea cate unul zbang, il lua, il lega si il baga sub frunze. Si asa a facut cu toti cei trei slujitori ai Vrajitoarei. Si cand i-a bagat sub frunze, a inceput să îi întrebe: Cine a furat Berbecul, unde este Berbecul? N-o sa va dau drumul pana n-o sa-mi dati Berbecul. De ce ati transformat baietelul acela in Cal vorbitor? De ce ati transformat baietelul in Catel vorbitor? Si ei, fiind legati la gură, nu puteau să vorbeasca, doar mormaiau mbamabambamba. Furnicuță i-a dezlegat la gura si ei au zis: Vrajitoarea i-a transformat, dar sa stii ca nu se mai pot transforma la loc in baieti, raman Cal si Câine vorbitor.

Furnicuță întrebă amenințător: Si Berbecul unde este?

Slujitorul răspunse intimidat: Berbecul ? O sa-l manance Vrajitoarea diseara. Ca asa a zis, vrea sa faca o friptura de berbec din el…cu piure.

Furnicuță izbucni: Păi este Berbec care face lana de aur! De aur, repet! Nu vrea aur?

Pai ce-i pasa ei? Ca ea are foarte mult aur. Nu o intereseaza. Vrea sa il manance, ca să scape de el, pentru ca Împaratul il iubeste prea tare pe Berbec. Si ea nu vrea sa fie acest Berbec atat de iubit de cineva. Daca il lăsa la stana, nu il lua de acolo.

Oo, atunci Furnicuță i-a zis: Buuun, faceți un plan. Hai să aud, ce plan aveti?

Slujitorul, speriat, ripostă: Noi nu avem nici un plan! Cum sa avem noi plan sa prindem pe stapana noastra?

Furnicuță atunci le-a zis: Bine, daca nu faceti nici un plan, inapoi, legati la gura si sub frunze.

Slujitorii mormăiau speriați: Mba mba mba mba!

Aveti un plan?

AhmmMhmh!

Si iarasi i-a dezlegat la gura. Si au spus: Sa stii ca stapana noastra acuma umbla prin padure. Cand vine, se culca un pic, dar cand doarmeeee, sforaie de sar tiglele de pe casa. Nimic nu poate sa o trezeasca. Atunci este un moment bun sa te duci tiptil, sa iei Berbecul si sa fugi, nenica. Ca altfel nu mai prinzi. Iar daca s-a trezit sau daca te-a simtit, cine stie in ce te transforma si pe tine. Pe vecie.

Bineee….

Furnicuta, pentru ca era baiat destept, a asteptat pana cand Vrajitoarea a venit acasa si a inceput sa sforaie. Si atunci l-a dezlegat la gura pe primul slujitor al Vrajitoarei si i-a spus asa: Te duci si imi aduci Berbecul. Daca se trezeste Vrajitoarea si te simte, nu mi-l mai aduci. Ii zici: Sunt eu, stapana, si stai cuminte in casa. Daca nu stai cuminte, pe astia doi nu-i mai vezi. Nu le mai dau drumul.

Bine, asa voi face.

S-a dus tiptil si bineinteles ca Vrajitoarea l-a simtit si a zis: Cine e, cine e hrrr hrrr, cine e acolo?

Slujitorul a răspuns: Sunt eu, stapana.

Vrajitoarea s-a întors pe partea cealaltă: Aaaah, dar v-am zis sa ma lasati sa dorm sa nu mai umblati p-aici cand eu dorm. Ca o sa va mananc cu fulgi cu tot! Pleaca de-aici, sa nu te mai vad, servitorule!

Si s-a culcat la loc. Asa a facut si cu al doilea servitor. S-a dus tiptil, tiptil, Vrajitoarea iarasi s-a trezit si a zis: Cine e acolo?

Slujitorul al doilea a zis liniștit: Sunt eu, stapana. Aaah, Ce ma enervati! Sa nu va mai prind! Nici p-ala al treilea, daca va mai prind p-aicea o sa va mananc! Nici n-o sa-i mai raspund daca vine, nici n-o sa ma mai trezesc.

Si al treilea, cine a fost? Furnicuță! Care s-a dus tiptil, tiptil, Vrajitoarea a dat sa se trezeasca si a zis: Nu ma mai trezesc pentru al treilea idiot care se plimba pe aici. Ea credea ca este al treilea ei slujitor.

Si Furnicuță s-a dus, a luat Berbecul, si-a chemat Calul, s-a urcat cu el pe Cal si a luat cu el si pe cel de-al treilea slujitor la Palat. De ce credeti ca a facut asta?

Pai Vrajitoarea credeti ca daca se trezea, nu venea dupa Berbec? Cum l-a luat prima oara, nu putea sa vina sa il ia si a doua oara? Dar Furnicuta era istet.

O sa vedeti imediat. Si bineinteles ca a dus Berbecul Împaratului si i-a spus: O sa vină cineva sa te caute, o Vrajitoare destul de rea. Si daca nu vrei sa te transforme in gândac sau în omidă, dă-i ce e in sacul asta.

Imparatul vru să știe: Pai ce e-n sacul asta care se misca?

Furnicuta: zise misterioso: Eei, niste soareci.

Si a luat camasa de aur a Împaratului, pantalonii de aur pe care ii facusera oamenii intre timp si dus a fost.

Furnicuță a multumit si a plecat.

Imparatul nu a apucat sa mai stea o ora cu Berbecul si sa il mangaie, ca odata a inceput un vant puternic si ce credeti, cine a aparut in curtea Palatului? Vrajitoarea! Care a zis: sa-mi dai Berbecul imediat! Hotule, era Berbecul meu!

Cum îndăznești? Ba tu esti o hoata!

Vrajitoarea: era foarte nervoasă: Si mai mult decat atat. Unde a disparut servitorul meu? Mi-ai omorat servitorul! Si tineam atat de mult la el, pentru ca era un servitor bun.

Împăratul arătă spre sac: Vrei sa spui chestia asta care misca in sacul asta?

Si l-a desfacut la gura. Si de acolo a iesit servitorul legat la gura care spunea: mba mba mba mba!

Vrajitoarea: El este!

Imparatul: Uite cum facem, Vrajitoareo, vrei Berbecul sau servitorul, alege. Nu poti sa ii iei pe amandoi. Daca iei Berbecul, acest servitor isi va pierde...Capul.

Imparatul decise: Daca iei servitorul, Berbecul va fi al meu pentru totdeauna. Alege, acum!

Vrajitoarea se lăsă îndulplecată: Bine, am sa imi iau inapoi servitorul si ramai cu Berbecul. Dar ne vom mai intalni noi.

Imparatul: Bineinteles, Vrajitoare rea. Ia-ti acest sac cu acest servitor mirositor urat si la revedere.

Ceea ce s-a si intamplat: Vrajitoarea si-a luat inapoi servitorul si a fost foarte fericita ca are toti cei trei servitori inapoi si Berbecul a ramas pe vecie al Imparatului. Berbecul cu lana de aur, care probabil ca si astazi face lana si Imparatul poate ca a imbracat toti servitorii deja cu haine de aur. Credeti asta? Sigur, Furnicuță a fost primul care a îmbrăcat hainele de aur.

Și-am incalecat pe-o sa si v-am spus povestea asa.